מספר מנות: תבנית מלבנית 25*27 ס"מ
איזה כיף לחזור לילדות עם קינוח שהוא גם עוגה, גם גלידה שהכנו לבד בבית, גם מהיר להכנה, כי למי יש כוח וחשק לעמול שעות במטבח בחום הזה, וגם כזה שמאפשר לנו להתפנק על קסטה קרירה ומתוקה שמחכה לנו במקפיא לכל רגע שרק נחפוץ.
בשעות הארוכות של החופש הגדול, אפשר לארגן פעילות משותפת עם הילדים ולהכין את עוגת הקסטות המהממת הזו יחד, כשהקטנים שבחבורה יהנו לסדר יפה את הביסקוויטים בתבנית, יגלו כיצד תערובת בסיסית יכולה לקבל טעמים וצבעים בעזרת ערבוב, ואיך ליצור שכבות קפואות של גלידה ביתית טעימה.
אתם יכולים לקחת את הרעיון הבסיסי של עוגת הקסטות הזו ולגוון בהמשך את הטעמים כראות עיניכם כשבמקום השוקולד והתות ניתן להכין שכבות של חמאת בוטנים, ממרח חלבה, ריבת חלב, מחית פיסטוק, וכמובן שאפשר לפנק את התערובת גם בגודיס כגון פקאן סיני, שברי עוגיות וכיוצא בזה.
1 חבילה ביסקוויטים פתי בר בטעם שוקולד
300 גרם תות שדה קפוא
1/2 כוס ממרח שוקולד מכל סוג שאוהבים
מקציפים את השמנת המתוקה לקצף יציב, ומחלקים את התערובת לשתי קערות בצורה שווה.
יוצקים מחצית מהחלב המרוכז לכל קערה ומקפלים בעדינות.
מרסקים את התות הקפוא למחית, בבלנדר או במעבד מזון, ומוסיפים לקערה אחת.
מקפלים עד לקבלת תערובת אחידה.
לקערה השניה מוסיפים את ממרח השוקולד ואת הקקאו, ומקפלים בעדינות עד לקבלת תערובת אחידה.
מסדרים שכבה של פתי בר בתבנית. אם נשאר רווח בתבנית אז פשוט חותכים ביסקוויט לגודל הרצוי, ומניחים.
יוצקים על שכבת הביסקוויטים את תערובת השוקולד, ומיישרים.
מקפיאים שעתיים, כשבזמן הזה מכניסים את תערובת התות למקרר כדי שלא תתקלקל.
לאחר ההקפאה יוצקים על שכבת השוקולד את תערובת התות, ומיישרים.
על שכבת התות מסדרים עוד שכבה של ביסקוויטים, כשהפעם מקפידים להשאיר מעט רווח בין האחד לשני.
מחזירים למקפיא לשמונה שעות לפחות.
להגשה וחיתוך קל - שולפים את נייר האפייה עם העוגה ומניחים על השיש.
חותכים ריבועי קסטה, ואת היתרה מחזירים עם נייר האפייה לתבנית שנשלחת שוב להקפאה.
עוגת גלידה חלבה פיסטוק משגעת